cyanic-selkie/wikianc huggingface dataset:
Μέρλιν (τηλεοπτική σειρά)
Υπόβαθρο
Άλλοι χαρακτήρες από τον Αρθουριανό θρύλο έχουν επίσης εμφανιστεί. Ο Λάνσελοτ λαχταρούσε να γίνει ένας ιππότης αλλά δεν μπόρεσε λόγω της γέννησής τους ως κοινός θνητός. Ο Μόρντρεντ εμφανίστηκε ως ένας Δρυΐδης, ο οποίος σχημάτισε ένα δεσμό με τη Μοργκάνα (στο θρύλο είναι ο γιος της και, σύμφωνα με το θρύλο, είτε νόθος γιος ή ανιψιός του Άρθουρ), και έχει προβλεφθεί από τον Μέγα Δράκο πως ο Μόρντρεντ θα προκαλέσει το θάνατο του Αρθούρου (στο θρύλο αυτό συνέβη κατά τη Μάχη του Κάμλαν). Ο Μόρντρεντ και περιστασιακά ο Μέγας Δράκος αναφέρονται στον Μέρλιν με το Δρυϊδικό όνομά του, Εμρίς (η Ουαλική μορφή του Αμβρόσιου): ο Αμβρόσιος Αουρελιανός ήταν μια ιστορική φυσιογνωμία που ο Τζέφρεϊ του Μονμάουθ εν μέρη συγχώνευε με τον Μέρλιν. Το Εξκάλιμπερ είναι ένα συνηθισμένο ξίφος που γίνεται μαγικό από τον Μέγα Δράκο και στη συνέχεια ρίχνεται σε μια λίμνη (στους θρύλους, αυτό ήταν το ξίφος που η Νιμούε έδωσε στον Άρθουρ).
Μετά από μια επίθεση στο Κάμελοτ από την κατεστραμμένη Μοργκάνα και την αδερφή της Μοργκάουζ, ο Μέρλιν κόλλησε το ξίφος σε ένα βράχο για να το κρατήσει μακριά από θνητά χέρια.
Παραγωγή
Το πρόγραμμα επινοήθηκε από τους παραγωγούς της Shine Τζούλιαν Μέρφι και Τζόνι Καπς, οι οποίοι είχαν συνεργαστεί για το Χεξ, μια σειρά φαντασίας που παράχθηκε από τη Shine για το κανάλι Sky One. Το BBC επιθυμούσε να δείξει ένα δράμα βασισμένο στο χαρακτήρα του Μέρλιν εδώ και αρκετό καιρό: λίγο περισσότερο από ένα χρόνο πριν οι σειρές της Shine αρχίσουν, ο συγγραφέας και παραγωγός Κρις Τσίμναλ είχε αναπτύξει ένα πρόγραμμα που στόχευε τα Κυριακάτικα βράδια του BBC one, αλλά τελικά δεν ανατέθηκε. Η έκδοση Shine του προγράμματος τέθηκε σε εξέλιξη στα τέλη του 2006, ανατεθειμένο από τον Χειριστή του BBC One Πίτερ Φίντσαμ και του BBC Επικεφαλής της Φαντασίας Τζέιν Τράντερ, με τον Φίντσαμ πρόθυμο να έχει περισσότερες σειρές στο κανάλι του το οποίο ενσάρκωσε "τηλεόραση τριών γενιών - αυτή είναι η τηλεόραση που μπορείς να παρακολουθείς με τους παππούδες σου και τα παιδιά. Δεν υπάρχουν αρκετές από αυτές αντιθέτως."
Το Μέρλιν επηρεάστηκε από την αμερικάνικη σειρά Σούπερμαν: Τα Χρόνια της Νιότης, για τα πρώτα χρόνια του Σούπερμαν, σύμφωνα με τους παραγωγούς της Shine, Τζούλιαν Μέρφι και Τζόνι Καπς, οι οποίοι είπαν ότι το Σούπερμαν: Τα Χρόνια της Νιότης βοήθησε παρέχοντας την ιδέα ότι ο Μέρλιν θα δει ένα "Κάμελοτ που υπήρχε πριν τη χρυσή του εποχή". Ο Καπς είπε: "Ακριβώς όπως και στο Σούπερμαν: Τα Χρόνια της Νιότης θέλαμε να ανατρέψουμε τις προσδοκίες. Το Κάμελοτ είναι μια χώρα όπου η μαγεία είναι απαγορευμένη [και] ο Μέρλιν ... είναι ένα νεαρό αγόρι το οποίο δουλεύει ως υπηρέτης του Άρθουρ και πρέπει να κρύψει τις ικανότητές του."
Η σειρά άρχισε να παράγεται το Μάρτιο του 2008, με τα γυρίσματα να λαμβάνουν χώρα στην Ουαλία και τη Γαλλία (στο Κάστρο των Πιερεφό). Η σειρά παρήχθη από τη Shine σε συνεργασία με το BBC της Ουαλίας, του οποίου Επικαφαλής του Δράματος Τζούλι Γκάρντνερ διετέλεσε ως εκτελεστικό παραγωγός για το BBC. Ο κύριος σεναριογράφος του Doctor Who Ράσελ Τ Ντέιβις ήταν σημαντική επιρροή στο ύφος και το στυλ του Μέρλιν. Τα ειδικά εφέ για τη σειρά παρέχονταν από το Mill. Ο Αρχαίος Αγγλικός διάλογος χρησιμοποιήθηκε για ξόρκια που γράφτηκαν από έναν πανεπιστημιακό μελετητή και αργότερα από την ομάδα επιμέλειας σεναρίου. Αποτελούμενο από ένα πρώτο κύκλο 13 επεισοδίων, το Μέρλιν άρχισε να μεταδίδεται στο Ηνωμένο Βασίλειο στις 20 Σεπτεμβρίου του 2008. Πριν από αυτό, ένα ειδικό τρέιλερ ήταν έτοιμο για να παιχτεί στην τηλεόραση, στους κινηματογράφους και στο διαδίκτυο.
Μετάδοση
Τον Απρίλιο του 2008, τα δικαιώματα μετάδοσης των Η.Π.Α. αγοράστηκαν από την NBC, όπου προβαλλόταν τις Κυριακές στις 8 μ.μ. (Ανατολική Ζώνη Ώρας), ξεκινώντας τον Ιούνιο του 2009. Αυτό το έκανε το πρώτο βρετανικό δράμα πάνω από τριάντα χρόνια που εμφανίστηκε στο τηλεοπτικό δίκτυο των ΗΠΑ, σε αντίθεση με τη Δημόσια Ραδιοτηλεόραση και την καλωδιακή. Το πρόγραμμα μετακινήθηκε στο SyFy, ένα καλωδιακό κανάλι που επίσης ανήκει στην NBC, για το δεύτερο κύκλο, που έκανε πρεμιέρα την Παρασκευή, 2 Απριλίου του 2010. Το SyFy μετέδωσε τον τρίτο κύκλο στις αρχές του 2011, μετά την ολοκλήρωση της αρχικής μετάδοσης στο BBC. Αργότερα ανακοινώθηκε ότι η σειρά θα προβληθεί μετά το SmackDown, τα βράδια της Παρασκευής ξεκινώντας την Παρασκευή, 7 Ιανουαρίου στις 10 μ.μ./9 μ.μ. (Κεντρική ζώνη ώρας). Ο διανομέας, οι επιχειρήσεις FremantleMedia, επίσης πούλησαν τα δικαιώματα μετάδοσης στο Τηλεοπτικό Δίκτυο CTV στον Καναδά, στο Κανάλι Ten στην Αυστραλία, στην Τηλεόραση RTL στη Γερμανία, στο Polsat και AXN Sci Fi στην Πολωνία και την Τσέχικη Δημοκρατία, στο Canal+, NRJ 12 και Gulli στη Γαλλία (το Canal+ επίσης μεταδίδει το Μέρλιν στα γαλλικά στο Canal+ D'Afrique), στο M-Net στη Νότια Αφρική, στον ΑΝΤ1 στην Ελλάδα, στο CNBC-e στην Τουρκία, στο MICO στην Ιαπωνία, στο HTV στο Βιετνάμ και στο MediaCorp okto και MediaCorp Channel 5 στη Σιγκαπούρη. Η σειρά μεταδίδεται σε 183 χώρες.
Μια σειρά ντοκιμαντέρ που δημιουργήθηκαν από την Βρετανική Εταιρεία Μεταδόσεων η οποία ονομάζεται, Μέρλιν: Μυστικά και Μαγεία, εξηγεί πως δημιουργήθηκε η σειρά, Μέρλιν. Εκτός από το ειδικό αρχικό 50λεπτο, το οποίο μεταδόθηκε απευθείας μετά την πρεμιέρα του δεύτερου κύκλου, και το πρώτο επεισόδιο, προβλήθηκαν για πρώτη φορά κάθε Κυριακή, όλα τα νέα 15λεπτα επεισόδια προβάλλονται αμέσως μετά από κάθε επεισόδιο Μέρλιν τα βράδια Σαββάτου, Κυριακής, Δευτέρας ή Παρασκευής στο BBC Three. Η σειρά επίσης προβάλλεται συχνά στο CBBC.
Κριτικές
Όταν αναφέρθηκε στο επεισόδιο της πρεμιέρας της σειράς, "Το Κάλεσμα του Δράκου", η Άλισον Γκράχαμ από το περιοδικό Radio Times είπε ότι "ο Κόλιν Μόργκαν είναι αρεστός και συμπαθητικός ως ο επίτιμος ήρωας" αλλά επέκρινε το διάλογο, λέγοντας ότι "δεν λάμπει ακριβώς". Η Ερμιόνη Έιρ από την εφημερίδα The Independent αποκάλεσε το επεισόδιο "φριχτό", αντιπαθώντας τη "σύγχρονη" αίσθησή του δηλώνοντας ότι "η Γκουίνεβιρ μοιάζει με υποκατάστατη δασκάλα". Ο Ντάνιελ Μάρτιν της εφημερίδας The Guardian αποκάλεσε το επεισόδιο μια "πρόχειρη κάπαρη" και επίσης έκρινε πως ο διάλογος ήταν "απαίσιος" αλλά πιστεύει ότι η ηθοποιός Ιβ Μάιλς ήταν "υπέροχη". Ο Α.Α Γκιλ της εφημερίδας The Times το χαρακτήρισε "ήπιο" αν και ο Γκάρι Τζένκινς, επίσης από την The Times, θεώρησε ότι "οι κεντρικές ερμηνείες είναι καλοί οιωνοί". Η Κιθ Γουότσον από την εφημερίδα Metro αναλογίστηκε ότι ο Κόλιν Μόργκαν έκανε "ένα συμπαθή μάγο" και ότι "τα αποτελέσματα ήταν εντυπωσιακά" αλλά έκρινε ότι η μουσική επένδυση ήταν "τρομερά καμαρωτή" και αποκάλεσε το διάλογο "επίπεδο".
Αξιολογήσεις Ηνωμένου Βασιλείου και ΗΠΑ
Το παρακάτω είναι ένας πίνακας αξιολογήσεων, με βάση τους μέσους συνολικούς υπολογιζόμενους θεατές ανά επεισόδιο, του Μέρλιν στα BBC One, NBC, και Syfy.
Κυκλοφορίες DVD
Οι κύκλοι ένα και δύο κυκλοφόρησαν σε DVD στο Ηνωμένο Βασίλειο, τις Ηνωμένες Πολιτείες και την Αυστραλία. Ο κύκλος τρία είναι αυτή τη στιγμή διαθέσιμος στο Ηνωμένο Βασίλειο, και κυκλοφόρησε στην Αυστραλία στις 4 Αυγούστου του 2011. Συνοδευτικά σε όλα τα σετ κουτιών υπάρχουν βίντεο-ημερολόγια και σχόλια. Πίσω από τη Μαγεία, μία δύο-μερών επισκόπηση του Μέρλιν περιλαμβάνεται στο σετ κουτιού του κύκλου ένα στο Ηνωμένο Βασίλειο, ενώ η σειρά ντοκιμαντέρ, Μυστικά και Μαγεία, περιλαμβάνεται στον κύκλο δύο.
Μουσική Επένδυση
Μουσική για κάθε έναν από τους πρώτους δύο κύκλους, περιέχοντας μουσική από επιλεγμένα επεισόδια, έχει κυκλοφορήσει από τη δισκογραφική εταιρεία MovieScore Media. Ο συνθέτης του Μέρλιν Ρόμπερτ Λέιν ήταν υποψήφιος για το Καλύτερο Πρωτότυπο Αποτέλεσμα για την Τηλεόραση για το 10α ετήσια Βραβεία Μουσικής Ταινιών Ηνωμένου Βασιλείου (2008), την 8η διοργάνωση Βραβείων GoldSpirit (Χρυσού Πνεύματος) (2008), και τα 5α ετήσια Βραβεία Διεθνούς Μουσικής Ταινιών Ένωσης Κριτικών (2008).
Επίσημο Περιοδικό
Ο Βρετανικός εκδότης Attic Brand Media ξεκίνησε το επίσημο περιοδικό για τη σειρά το Σεπτέμβριο του 2011 περιέχοντας άρθρα, γρίφους και ένα κόμικ γραμμένο από τον Δαμιανό Κέλεχερ και ζωγραφισμένο από τη Λι Κάρι. Το μηνιαίο περιοδικό κοστίζει £3.20 ανά τεύχος και διανέμεται στα περίπτερα του Ηνωμένου Βασιλείου.
Στην Ελλάδα το περιοδικό κυκλοφόρησε το Φεβρουάριου του 2011 με κόστος 4,50€.
Εξωτερικοί σύνδεσμοι
Κατηγορία:Βρετανικές τηλεοπτικές σειρές
Κρόκος ο ωραίος
μικρογραφία|Κρόκος ο ωραίος (Crocus pulchellus), [[Χορτιάτης (όρος)|Όρος Χορτιάτης]] Το είδος Κρόκος ο ωραίος (Crocus pulchellus), αποτελεί είδος της Βαλκανικής και της Τουρκίας. Στην Ελλάδα συναντάται κυρίως στο βόρειο-ανατολικό τμήμα της, καθώς και στα νησιά του ανατολικού Αιγαίου, σε ανοιχτά δάση, χαμηλού σχετικά υψομέτρου, αλλά έχει βρεθεί στον Άθω, στα 1850 μ. Διακρίνεται από τα υπόλοιπα είδη του γένους Κρόκος (Crocus) από τη φθινοπωρινή άνθηση (ΙΧ-Χ), απουσία φύλλων κατά την ανθοφορία, χιτώνες κορμοβολβού δερματώδεις ή μεμβρανώδεις σχισμένους σε οριζόντιους δακτύλιους στη βάση, λευκούς ανθήρες με νήματα πυκνά χνουδωτά, κίτρινο προς πορτοκαλί στύλο, αρκετά μακρύτερο από τους στήμονες, άνθη χρώματος χλωμού μπλέ ιώδους με βαθύ κίτρινο φάρυγγα.
Πηγές
Παπιομύτογλου Β. 2006, Αγριολούλουδα της Ελλάδας.
Φυτολογία 2006, Εκδοτική Αθηνών.
Lafranchis T. & Sfikas G. 2001, Flowers of Greece (Vol. II).
Mathew B. 1983, The Greek species of Crocus (Iridaceae), a taxonomic survey, Ann. Musei Goulandris 6.
Strid A. 1980, Φυτά του Ολύμπου.
Strid A. & Tan K. 1991, Mountain Flora of Greece (Vol. 2)
Εξωτερικοί σύνδεσμοι
http://portal.cybertaxonomy.org/flora-greece/cdm_dataportal/taxon/456b05ef-6610-40c2-ab54-bc0217327d9e
http://euromed.luomus.fi/euromed_map.php?taxon=484392&size=medium
Παραπομπές
Κατηγορία:Ελληνική χλωρίδα Ωραιος
Κατάλογος ποδοσφαιριστών ανδρών με τις περισσότερες επίσημες εμφανίσεις
Αυτή είναι η λίστα των 10 ποδοσφαιριστών που έχουν παίξει τους περισσότερους επίσημους ποδοσφαιρικούς αγώνες σε όλα τα επίπεδα ηλικίας για τις διεθνείς εμφανίσεις και σε όλα τα επίσημα παιχνίδια ομάδων ανδρών, σύμφωνα με τις αρχές της RSSSF (Rec.Sport.Soccer Statistics Foundation), καθώς είναι ο ευρύτερα αποδεκτός τρόπος στατιστικού υπολογισμού.
Κατάταξη με όλους τους παίκτες
Τα δεδομένα είναι ακριβή έως τις 19 Αυγούστου 2023.
Κατάταξη μόνο τερματοφυλάκων
Καθώς, κατά μέσο όρο, οι τερματοφύλακες καταπονούνται σωματικά λιγότερο από τους υπόλοιπους παίκτες, άρα και η καριέρα τους κρατάει περισσότερο σε διάρκεια (κατά μέσο όρο πάντα), οπότε και συμμετέχουν και σε περισσότερους αγώνες, είναι άξιο αναφοράς να υπάρχει ξεχωριστή λίστα που να περιλαμβάνει μόνο τους τερματοφύλακες. Τα δεδομένα είναι ακριβή έως τις 19 Αυγούστου 2023.
Κατάταξη παικτών εκτός τερματοφυλάκων (outfield players)
Καθώς, κατά μέσο όρο, οι τερματοφύλακες καταπονούνται σωματικά λιγότερο από τους υπόλοιπους παίκτες, άρα και η καριέρα τους συχνά διαρκεί περισσότερο, οπότε και συμμετέχουν και σε περισσότερους αγώνες, είναι άξιο αναφοράς να υπάρχει ξεχωριστή λίστα που να μην περιλαμβάνει τους τερματοφύλακες. Τα δεδομένα είναι ακριβή έως τις 18 Αυγούστου 2023 (UTC).
Παραπομπές
Επισημες
Νικόλαος Παρασκευόπουλος
Ο Νικόλαος Παρασκευόπουλος (19 Ιουνίου 1854 – 1931) ήταν Έλληνας ηθοποιός.
Γεννήθηκε στην Αθήνα το 1854 και πέθανε στην ίδια πόλη το 1931. Νυμφεύθηκε την επίσης ηθοποιό Ευαγγελία Σκορδίλη, που έμεινε περισσότερο γνωστή ως Ευαγγελία Παρασκευοπούλου.
Κατηγορία:Έλληνες άνδρες ηθοποιοί θεάτρου
Έρικ Γκαρσέτι
O Έρικ Μάικλ Γκαρσέτι (Eric Michael Garcetti, 4 Φεβρουαρίου 1971), είναι Αμερικανός πολιτικός, που υπηρετεί ως 42ος Δήμαρχος του Λος Άντζελες από το 2013. Είναι μέλος του Δημοκρατικού Κόμματος. Υπηρέτησε επίσης, ως Μέλος του Δημοτικού Συμβουλίου του Λος Άντζελες (2001-2013), καθώς και Πρόεδρος του Δημοτικού Συμβουλίου του Λος Άντζελες (2006-2012).
Είναι ο πρώτος Εβραϊκής καταγωγής και Μεξικανοαμερικανικής καταγωγής, Δήμαρχος του Λος Άντζελες.
Εξωτερικοί σύνδεσμοι
Κατηγορία:Δήμαρχοι του Λος Άντζελες Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοεβραίοι Κατηγορία:Λατινοαμερικανοί Κατηγορία:Πολιτικοί των ΗΠΑ
Σαράνταινα
Η Σαράνταινα είναι κορυφή και περιοχή του όρους Οξυά που βρίσκεται ανάμεσα στο Βελούχι και στα Βαρδούσια, στα νοτιοδυτικά του νομού Φθιώτιδας. Είναι το ψηλότερο βουνό του Δήμου Μακρακώμης (πρόγραμμα Καποδίστριας). Η κορυφή έχει ύψος 1.923 μέτρα.
Η Σαράνταινα χαρακτηρίζεται από το νοτιότερο δάσος οξιάς της Ευρώπης, με πλούσιο βιότοπο, ενώ η όλη περιοχή με έκταση 2.355,4 στρέμματα ή 235,54 ha είναι χαρακτηρισμένη σαν «Άλλο τοπίο» και προσφέρεται για πεζοπορίες ή φυσιολατρικές διαδρομές. Ορειβατικοί, πεζοπορικοί και φυσιολατρικοί σύλλογοι καθώς και ποδηλάτες επισκέπτονται συχνά την ευρύτερη περιοχή της Σαράνταινας. Σε κοντινή απόσταση από το δρόμο που συνδέει τα χωριά Γαρδίκι Ομιλαίων και Γραμμένη Οξυά Αιτωλοακαρνανίας, πάνω από το διάσελο που βρίσκεται το μνημείο της Μάχης της Γραμμένης Οξυάς υπάρχει το ορειβατικό καταφύγιο της Γραμμένης Οξυάς σε υψόμετρο 1740μέτρων.
Η τοπική παράδοση αναφέρει ότι το όνομα Σαράνταινα προέκυψε από τον ομαδικό θάνατο των σαράντα μελών μιας γαμήλιας πομπής που διέσχιζε το βουνό πριν από πολλά χρόνια και η οποία έπεσε σε ξαφνική χιονοθύελλα. Για τον λόγο αυτό, το χωριό που βρίσκεται προς τη μεριά του Καρπενησιού ονομάστηκε «Κλαψί», ενώ η η κοντινή απόκρημνη πλαγιά του Βελουχιού «Συμπεθερικό».
Φωτογραφίες
Σαρανταινα
Νομπέλ Μπουνγκού Κολό
Ο Νομπέλ Μπουνγκού Κολό (γαλλικά: Nobel Boungou Colo), γεννημένος στις 26 Απριλίου 1988 στην Μπραζαβίλ, είναι Γαλλοκογκολέζος επαγγελματίας καλαθοσφαιριστής. Διαθέτοντας ύψος 202 εκατοστά αγωνίζεται στη θέση του Center.
Ο Μπουνγκού Κολό έχει αναδειχθεί δύο φορές Πρωταθλητής Γαλλίας με τα χρώματα της Λιμόζ Σ.Σ.Π., τις αγωνιστικές περιόδους 2013-14 και 2014-15. Το 2013 κατέκτησε το γαλλικό Super Cup με την ίδια ομάδα.
Εξωτερικοί σύνδεσμοι
Κατηγορία:Γάλλοι καλαθοσφαιριστές Κατηγορία:Καλαθοσφαιριστές από τη Δημοκρατία του Κονγκό Κατηγορία:Καλαθοσφαιριστές Ορλεάν Λουαρέ Μπασκέτ Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές Λιμόζ ΣΣΠ Κατηγορία:Καλαθοσφαιριστές γαλλικών συλλόγων Κατηγορία:Σέντερ
366
Ένας σεισμοσ 9,4 Ρίχτερ έπληξε την Ουκρανία το 1940 στις 31 Δεκεμβρίου 1940
Ο σεισμός προκάλεσε ζημιές σε κτίρια και 3.000 νεκρούς
Ο σεισμός χτύπησε το μεσημέρι και το επίκεντρο του βρισκόταν στο Κίεβο όπου είχε χτυπηθεί και η Μάριουπολη
Τον κύριο σεισμο ακολούθησαν μετασεισμόι έως 6,2 Ρίχτερ.
Η Ουκρανία είναι σεισμογενις περιοχή
Το πρώτο χτύπημα του Εγκέλαδου συνεβη το 1697 ( 7,6)
Σε άγνωστη ημερομηνία
Κατηγορία:Έτη
Πόλη του Δαβίδ
Η Πόλη του Δαβίδ (, Ir David, κατά λέξη μετάφραση στα مدينة داوود, Madina Dawud, κοινή αραβική ονομασία: وادي حلوه, Wadi Hilweh) είναι αρχαιολογικός χώρος στην Ιερουσαλήμ. Είναι πλησίον της νοτιοανατολικής γωνίας των τειχών της Παλιάς Πόλης της Ιερουσαλήμ. Ο χώρος αποδίδεται στο ανάκτορο του βασιλιά Ντέιβιντ, και περιλαμβάνει μια σήραγγα νερού που χτίστηκε από τον βασιλιά Εζεκία.
Εξωτερικοί σύνδεσμοι
Κατηγορία:Αρχαιολογικά μουσεία στο Ισραήλ Κατηγορία:Ιστορικά μουσεία στο Ισραήλ Κατηγορία:Ιερουσαλήμ
Κρόκος ο λείος
Ο Κρόκος ο λείος (λατινικά: Crocus laevigatus) είναι είδος ανθοφόρου φυτού του γένους Κρόκος της οικογένειας Iridaceae, ενδημικό στην Κρήτη της Ελλάδας.
Μεγαλώνει σε ύψος έως τα 10 εκατοστά και είναι ένα πολυετές βολβοειδές φυτό, με στενά ξιφοειδή φύλλα και ανοιχτόχρωμα λιλά ή λευκά άνθη με κίτρινο κέντρο, που εμφανίζεται το Φθινόπωρο. Έχει κερδίσει το Βραβείο Garden Merit της Βασιλικής Εταιρείας Κηπευτικής.
Το λατινικό ειδικό επίθετο laevigatus σημαίνει «λείος».
Εξωτερικοί σύνδεσμοι
Λειος Κατηγορία:Ελληνική χλωρίδα
Ναρκαίος
Στην ελληνική μυθολογία με το όνομα Ναρκαίος είναι γνωστός ένας γιος του θεού Διονύσου και της Φυσκόας. Ο Ναρκαίος ήταν Ηλείος και, μετά από νικηφόρους αγώνες των κατοίκων της Ήλιδας εναντίον των γειτόνων τους, ίδρυσε προς τιμή της θεάς Αθηνάς ιερό. Με τον τρόπο αυτό προήλθε κατά την παράδοση η τοπική αρχαία θρησκευτική επίκληση της Αθηνάς στην Ήλιδα: «Ναρκαία Αθηνά».
Πηγές
Ναρκαιος
Λαουλίι
Η Λαούλι'ι (σαμόα: Lauli'i) είναι η τέταρτη σε πληθυσμό μεγαλύτερη πόλη των Σαμόα και της Τουαμασάγκα. Έχει πληθυσμό 1.938 κατοίκων (2006).
Γεωγραφία
Η Λαούλι'ι βρίσκεται ανατολικά των Σαμόα, βόρεια-κεντρικά του Ουπόλου και βόρεια της Τουαμασάγκα.
Δημογραφία
Σύμφωνα με την απογραφή του 2006, η Βαϊλέλε είχε 1.938 κατοίκους, ενώ το 2001 1.790.
Η Λαούλι'ι είναι η εντέκατη μεγαλύτερη πόλη των νησιών Σαμόα, μετά τις Άπια, Βαϊτέλε, Φαλεάσιου, Βαϊλέλε, Λεαουβάα, η Φαλέ'ουλα, Σιουσέγκα, Μάλιε, Φασιτο'ιούτα και η Βαϊούσου.
Εξωτερικοί σύνδεσμοι
Κατηγορία:Πόλεις των Σαμόα Κατηγορία:Τουαμασάγκα
Ορχομενός
Με το όνομα Ορχομενός είναι γνωστά:
Noob
Το noob ή n00b (εξελληνισμένα νουμπάς), χρησιμοποιείται ως όρος στην «αργκό» του Διαδικτύου για τους νέους χρήστες του online gaming αλλά και για εκείνους των οποίων οι δεξιότητες προσομοιάζουν σε νέο παίκτη.
Παραλλαγές
Προερχόμενος από μια προφορική παράδοση, ο όρος έχει παραλλαγεί στην ορθογραφία. Μεταξύ των εναλλακτικών μορφών είναι newby, nubie και newbee.
Σημερινή χρήση
Το noob χρησιμοποιείται πλέον, όταν γίνεται αναφορά σε νέους χρήστες υπολογιστών και διαδικτύου. Έχει ακόμα επικριτικό και προσβλητικό τίτλο και πολλές φορές χρησιμοποιείται και από πολλούς χρήστες, σε διάφορες online συζητήσεις, και παιχνίδια για να δηλώσουν ότι δεν έχουν αρκετές γνώσεις πάνω στο αντικείμενο ή να ζητήσουν κάπου βοήθεια και παραπάνω πληροφορίες. Η λέξη σημαίνει ότι ο χαρακτηριζόμενος είναι άχρηστος.
Άλλες λέξεις με παρόμοιο νόημα
Παρόμοιο νόημα έχουν οι λέξεις της φανταρίστικης αργκό για τον νεοσύλλεκτο ή για τον νέο στη μονάδα φαντάρο όπως «νιούφης», «νουμπάς», «νουμπάκι», «ψάρακας» και «νέοπας» καθώς επίσης και «νουμπίδι» και «νουμπίδιο».
Εξωτερικοί σύνδεσμοι
Κατηγορία:Πολιτισμός του διαδικτύου Κατηγορία:Κουλτούρα βιντεοπαιχνιδιών Κατηγορία:Αργκό του Διαδικτύου
Εϊσάκου Σάτο
Ο Εϊσάκου Σάτο ( 27 Μαρτίου 1901- 3 Ιουνίου 1975) ήταν Ιάπωνας πολιτικός, ο οποίος διατέλεσε Πρωθυπουργός της Ιαπωνίας από τις 9 Νοεμβρίου 1964 έως τις 7 Ιουλίου 1972. Είναι ο τρίτος μακροβιότερος Ιάπωνας πρωθυπουργός και ο δεύτερος με τη μεγαλύτερη συνεχή θητεία μετά τον Σίνζο Άμπε. Ο Σάτο ενέταξε την Ιαπωνία στη Συνθήκη μη διάδοσης των πυρηνικών όπλων, πράγμα για το οποίο τιμήθηκε με το Βραβείο Νόμπελ Ειρήνης το 1974, από κοινού με τον Σιν ΜακΜπράιντ.
Πρότερα χρόνια
Ο Σάτο γεννήθηκε στο Ταμπούσε της επαρχίας Γιαμαγκούτσι στις 27 Μαρτίου 1901. Σπούδασε νομική, με ειδίκευση στο Γερμανικό Δίκαιο, στο Αυτοκρατορικό Πανεπιστήμιο του Τόκιο. Το 1923 κρίθηκε επιτυχών στις δημόσιες εξετάσεις για διορισμό στον δημόσιο τομέα και τον επόμενο χρόνο, μετά την αποφοίτησή του, διορίστηκε στο Υπουργείο Σιδηροδρόμων ως δημόσιος υπάλληλος. Διατέλεσε διοικητής της Υπηρεσίας Σιδηροδρόμων της Οσάκα από το 1944 έως το 1946 και Υφυπουργός για τις Μεταφορές από το 1947 έως το 1948.
Ο Σάτο εξελέγη μέλος της Εθνικής Δίαιτας το 1949, ως υποψήφιος του Φιλελεύθερου Κόμματος. Από τον Απρίλιο του 1950 έως τον Μάιο 1951 και ξανά από τον Ιανουάριο του 1953 έως τον Ιούλιο του 1954 διατέλεσε Γενικός Γραμματέας του Φιλελεύθερου Κόμματος. Ο Σάτο άρχισε να ανέρχεται στην ιεραρχία του Φιλελεύθερου Κόμματος στη διάρκεια της δεκαετίας του 1950 και κατέλαβε σε αυτό το διάστημα διάφορες υπουργικές θέσεις, όπως Υπουργός Ταχυδρομείων και Τηλεπικοινωνιών από τον Ιούλιο του 1951 έως τον Ιούλιο του 1952 και Υπουργός Κατασκευών από τον Οκτώβριο του 1952 έως τον Φεβρουάριο του 1953. Από τον Δεκέμβριο του 1957 έως τον Ιούνιο του 1958 ήταν επικεφαλής του εκτελεστικού συμβουλίου του Φιλελεύθερου Κόμματος και από τον Ιούνιο του 1958 έως τον Ιούλιο του 1960 Υπουργός Οικονομίας στην κυβέρνηση του πρωθυπουργού Νομπουσούκε Κίσι, ο οποίος ήταν και αδελφός του. Ο Σάτο ήταν Υπουργός Διεθνούς Εμπορίου και Βιομηχανίας από τον Ιούλιο του 1961 έως τον Ιούλιο του 1962. Τον Ιούλιο του 1963 διορίστηκε Υπουργός του Κράτους και είχε την ευθύνη της διεξαγωγής των Ολυμπιακών Αγώνων του 1964 στο Τόκιο.
Πρωθυπουργός της Ιαπωνίας
Ο Σάτο έγινε Πρωθυπουργός της Ιαπωνίας στις 9 Νοεμβρίου 1964, όταν διαδέχτηκε τον πρωθυπουργό Χαγιάτο Ικέντα, ο οποίος παραιτήθηκε λόγω της επιδεινούμενης υγείας του. Ο Σάτο εξελέγη και Πρόεδρος του Φιλελεύθερου Κόμματος στις 1 Δεκεμβρίου 1964, επισφραγίζοντας την εξουσία του. Η κυβέρνηση του Σάτο παρέμεινε δημοφιλής στην Ιαπωνία, λόγω της ταχύτατης οικονομικής ανάπτυξης, την πρώτη σε θέση παγκοσμίως. Την περίοδο 1967 έως 1971 η ιαπωνική οικονομία παρουσίαζε συνεχή ανάπτυξη και άνοδο.
Στην εξωτερική πολιτική, η κυβέρνηση του Σάτο επιδίωξε ισορροπία σχέσεων με την κομμουνιστική Κίνα και τις Η.Π.Α., αν και υποστήριξε την αμερικανική στρατιωτική ανάμειξη στο Βιετνάμ, προκαλώντας διαμαρτυρίες, κυρίως από φοιτητές. Οι διαμαρτυρίες ήταν τόσο σφοδρές, ώστε το 1969 η κυβέρνηση Σάτο αναγκάστηκε να κλείσει το Πανεπιστήμιο του Τόκιο για ένα έτος. Σε θέματα πυρηνικών όπλων, ο Σάτο υποστήριζε ότι η Ιαπωνία έπρεπε να αποκτήσει ένα πυρηνικό οπλοστάσιο ισοδύναμο με αυτό της Κίνας, αλλά συνάντησε την αντίθεση των Η.Π.Α. Ο Αμερικανός Πρόεδρος Λίντον Τζόνσον άσκησε πίεση στην Ιαπωνία να ενταχθεί στη Συνθήκη μη διάδοσης των πυρηνικών όπλων. Ο Σάτο παρουσίασε στις 11 Δεκεμβρίου 1967 τις τρεις μη πυρηνικές αρχές, που ήταν η μη παραγωγή, η μη κατοχή και η μη εισαγωγή πυρηνικών όπλων. Κατά τη διάρκεια της πρωθυπουργίας του Σάτο, η Ιαπωνία εντάχθηκε στη Συνθήκη μη διάδοσης των πυρηνικών όπλων. Η Δίαιτα ψήφισε την αποδοχή των αρχών της συνθήκης το 1971.
Ο Σάτο διαπραγματεύτηκε με τις Η.Π.Α. και το θέμα της κατοχής της Οκινάουα από τον Αμερικανικό Στρατό, από το τέλος του Δεύτερου Παγκοσμίου Πολέμου το 1945. Το 1969 ο Σάτο έφθασε σε συμφωνία με τον Αμερικανό Πρόεδρο Ρίτσαρντ Νίξον για την επιστροφή της Οκινάουα στην Ιαπωνία και την απομάκρυνση των πυρηνικών όπλων που υπήρχαν εκεί. Η συμφωνία ωστόσο προέβλεπε τη διατήρηση των αμερικανικών στρατιωτικών βάσεων στο νησί. Η Οκινάουα επέστρεψε στην Ιαπωνία στις 15 Μαΐου 1972.
Ο Σάτο εξελέγη στην πρωθυπουργία της Ιαπωνίας δύο φορές, στις εκλογές του 1967 και του 1969. Το 1972 ο Σάτο αποφάσισε να μην διεκδικήσει επανεκλογή και παρέδωσε τη θέση του στον Κακουέι Τανάκα στις 7 Ιουλίου 1972, μετά από 7 έτη και 242 ημέρες πρωθυπουργίας, ένα σπάνιο ρεκόρ για έναν πρωθυπουργό στην ταραγμένη και ασταθή πολιτική σκηνή της Ιαπωνίας.
Ύστερη ζωή
Ο Σάτο τιμήθηκε με το Βραβείο Νόμπελ Ειρήνης το 1974 μαζί με τον Σιν ΜακΜπράιντ, χάρη στη συμβολή του στην ένταξη της Ιαπωνίας στη Συνθήκη μη διάδοσης των πυρηνικών όπλων. Παραμένει μέχρι σήμερα ο μόνος Ιάπωνας που έλαβε το Νόμπελ Ειρήνης.
Ο Σάτο απεβίωσε στις 3 Ιουνίου 1975 στο Τόκιο μετά από βαρύτατο εγκεφαλικό επεισόδιο που είχε υποστεί πριν λίγες εβδομάδες. Οι στάχτες του τάφηκαν στο οικογενειακό κοιμητήριο του Ταμπούσε.
Παραπομπές
Κατηγορία:Πρωθυπουργοί της Ιαπωνίας Κατηγορία:Βραβευμένοι με Νόμπελ Ειρήνης
Servier
Η Servier Laboratories (στα γαλλικά: Laboratoires Servier, συχνή συντομογραφία Servier) είναι γαλλική ιδιωτική φαρμακευτική εταιρεία, η οποία ειδικεύεται σε καρδιολογικές και ρευματοειδείς νόσους, καθώς και στην ογκολογία, στον διαβήτη και την κλινική κατάθλιψη. Η Servier ιδρύθηκε το 1954 και σήμερα είναι ο 1ος Γαλλικός ανεξάρτητος φαρμακευτικός όμιλος. Η Servier δραστηριοποιείται στην Ελλάδα από το 1978. Έχει παραρτήματα σε 140 χώρες, με το 82% των πωλήσεών της εκτός Γαλλίας.
Η εταιρεία επενδύει το 25% του τζίρου της στην έρευνα και την τεχνολογία, ένας τομέας στον οποίο απασχολούνται 3.000 από τους 21.000 υπαλλήλους της.
Η Μονάδα Κλινικής Υποστήριξης της Servier στο Gidy (κοντά στο Orléans), η οποία παράγει φάρμακα για κλινικές μελέτες είναι η μεγαλύτερη μονάδα στο είδος της στην Ευρώπη. Η Servier Laboratoires είναι πλήρες μέλος του EFPIA (Ευρωπαϊκός Σύνδεσμος Φαρμακευτικών Επιχειρήσεων).
Κατηγορία:Επιχειρήσεις της Γαλλίας Κατηγορία:Φαρμακευτικές εταιρίες
Απλοομάδα
Στην ανθρώπινη γενετική οι απλοομάδες που μελετώνται συνηθέστερα είναι οι απλοομάδες του Υ-χρωμόσωματος (Υ-DNA) και η απλοομάδα του μιτοχονδριακού DNA (mtDNA), και τα δύο από τα οποία μπορούν να χρησιμοποιηθούν για να καθορίσουν τους γενετικούς πληθυσμούς της Γης. Το Υ-DNA περνά σύμφωνα με την πατρική γραμμή, από τον πατέρα στο γιο, ενώ το mtDNA ακολουθεί τη μητρική γραμμή, από τη μητέρα στην κόρη. Κανένα από τα δύο δεν επανασυνδυάζεται, και έτσι οι όποιες Υ-DNA και mtDNA αλλαγές γίνονται μόνο από μεταλλάξεις. Δηλαδή, το γενετικό υλικό των δύο γονέων δεν ανταλλάσσεται.
Απλοομάδες στο Υ-χρωμόσωμα
Y-chromosomal Adam είναι το όνομα που δόθηκε στο χρωμόσωμα του ανδρός που ήταν ο νεότερος άνθρωπος στον κόσμο most recent common patrilineal (male-lineage) ancestor.
Κύριες Y-χρωμόσωμα Απλοομάδες, και γεωγραφικές κατανομές:
Ομάδες με μετάλλαξη M168
(μετάλλαξη M168 έγινε ~50,000 Π.Χ)
Ομάδες με μετάλλαξη M89
(μετάλλαξη M89 έγινε ~45.000 Π.Χ)
Απλοομάδα του μιτοχονδριακού DNA
Οι ανθρώπινες mtDNA απλοομάδες ονομάζονται: A, B, C, CZ, D, E, F, G, H, pre- HV, HV, I, J, pre- JT, JT, K, L0, L1, L2, L3, L4, L5, L6, L7, M, N, O, P, Q, R, R0, S, T, U, V, W, X, Y, Z.
Καθορισμός Πληθυσμών
Οι κύριες ομάδες για την mtDNA απλοομάδα είναι οι εξής: Αφρικανοί νότια της Σαχάρας: L0, L1, L2, L3, L4, L5, L6, L7 Ευρασιατική Δύση: H, T, U, V, X, K, I, J, W (όλα τα απαριθμημένα δυτικά ευρασιατικά απλοομάδα προέρχονται από το μακρο-απλοομάδα Ν) Ανατολή ευρασιατική: A, B, C, D, E, F, G, Y (ΣΗΜΕΊΩΣΗ: Το C, το D, το Ε, και τα G ανήκουν στο μακρο-απλοομάδα Μ) Αμερικανοί ιθαγενείς: Α, Β, C, D, Χ Αυσταλο-Μελανήσιοι: P, Q, S
Οι μιτοχονδριακές απλοομάδες διαιρούνται σε 3 κύριες ομάδες, που υποδεικνύονται με τα 3 διαδοχικά γράμματα L, Μ, Ν. Η ανθρωπότητα χώρισε αρχικά μέσα στην ομάδα L μεταξύ L0 και L1. Το L1 έδωσε αφορμή για άλλες ομάδες L, μια από τις οποίες, h L3, χώρισε στην ομάδα Μ και Ν. Η ομάδα Μ περιλαμβάνει το πρώτο κύμα της ανθρώπινης μετανάστευσης από την Αφρική, μετά από μια ανατολική διαδρομή κατά μήκος των νότιων παραλιακών περιοχών. Οι πληθυσμοί απογόνων που ανήκουν στο απλοομάδα Μ βρίσκονται σε όλη την Ανατολική Αφρική, την Ασία, την Αμερική, και τη Μελανησία, αν και σχεδόν καμία δεν έχει βρεθεί στην Ευρώπη.
Η ομάδα Ν μπορεί να αντιπροσωπεύσει μια άλλη μετανάστευση από την Αφρική, προς τον βορρά αντί για ανατολικά. Αμέσως μετά από τη μετανάστευση, η μεγάλη ομάδα R που χωρίζεται μακριά από το Ν. Η Απλοομάδα R αποτελείται από δύο υποομάδες που καθορίζονται βάσει των γεωγραφικών διανομών τους, της μιας που βρίσκεται στη νοτιοανατολική Ασία και την Ωκεανία και του άλλου περιορισμένου σχεδόν στους σύγχρονους ευρωπαϊκούς πληθυσμούς. Η Απλοομάδα Ν (xR), δηλ. mtDNA που ανήκει στην ομάδα Ν αλλά όχι στην υποομάδα R, είναι χαρακτηριστικό των αυστραλιανών αυτοχθόνων πληθυσμών, ενώ επίσης όντας παρόν στις χαμηλές συχνότητες μεταξύ πολλών πληθυσμών της Ευρασίας και της Αμερικής.
Ο τύπος Μ αποτελείται από: *Ν αποτελείται από:
Χριστιανός Η΄ της Δανίας
Ο Χριστιανός Η΄ (δανικά: Christian 8., 18 Σεπτεμβρίου 1786 - 20 Ιανουαρίου 1848) ήταν βασιλιάς της Δανίας το διάστημα 1839-1848 και, ως Χριστιανός Φρειδερίκος διετέλεσε Βασιλιάς της Νορβηγίας το 1814. Ήταν ο πρωτότοκος γιος του Διαδόχου Φρειδερίκου της Δανίας και της Σοφίας Φρειδερίκης, κόρης του Λουδοβίκου του Μεκλεμβούργου-Σβερίν. Ο πατρικός του παππούς ήταν ο Φρειδερίκος Ε΄ της Δανίας, από τον οποίο κληρονόμησε το θρόνο το 1839.
Πρώτος γάμος
Ο Χριστιανός αρχικά νυμφεύτηκε την εξαδέλφη του Καρλόττα Φρειδερίκη του Μεκλεμβούργου-Σβερίν στο Λούντβιχσλαστ στις 21 Ιουνίου 1806. Η Καρλόττα Φρειδερίκη ήταν κόρη του Φρειδερίκου Φραγκίσκου Α΄ του Μεκλεμβούργου-Σβερίν και της Λουίζας της Σαξονίας-Γκότα-Άλτενμπουργκ. Το πρώτο παιδί που απέκτησε ο Χριστιανός και η Καρλόττα Φρειδερίκη ήταν ο Χριστιανός Φρειδερίκος, ο οποίος γεννήθηκε και πέθανε στις 8 Απριλίου 1807 στο Κάστρο Πλουν. Ο δεύτερος γιος τους ήταν ο Φρειδερίκος, μετέπειτα βασιλιάς της Δανίας. Ο γάμος τους διαλύθηκε με διαζύγιο το 1810, όταν η Καρλόττα Φρειδερίκη διέπραξε μοιχεία.
Βασιλιάς της Νορβηγίας
Στις 7 Ιανουαρίου 1814 o Φρειδερίκος ΣΤ΄ της Δανίας (και της Νορβηγίας) συμφώνησε να παραχωρήσει τη Νορβηγία στο Βασιλιά της Σουηδίας, προκειμένου να αποφύγει κατάληψη της Γιουτλάνδης από τα σουηδικά, ρωσικά και γερμανικά στρατεύματα. Στις 14 Ιανουαρίου, με τη Συνθήκη του Κιέλου η Δανία παραχωρούσε τη Νορβηγία στο Βασιλιά της Σουηδίας, ενώ την επόμενη μέρα ο Δανός μονάρχης με μήνυμά του προς το νορβηγικό λαό, τον απάλλασσε από την πίστη του προς αυτόν.
Όντας στη Νορβηγία, ο Διάδοχος Χριστιανός αποφάσισε να διατηρήσει την ακεραιότητα της χώρας και αν ήταν πιθανόν την ένωσή της με τη Δανία, λαμβάνοντας μέρος σε μια νορβηγική εξέγερση. Ο Βασιλιάς Φρειδερίκος είχε ενημερωθεί για αυτά τα σχέδια σε μια μυστική επιστολή του Δεκεμβρίου του 1813 και πιθανώς να τα στήριζε. Ωστόσο παρέμεινε πιστός στους όρους της Συνθήκης του Κιέλου διατάσσοντας τον Χριστιανό να παραδώσει τα συνοριακά φρούρια και να επιστρέψει στη Δανία. Ο Χριστιανός, όμως, αγνόησε την εντολή του πατέρα του και έδωσε εντολή στα στρατεύματά του να διατηρήσουν τα φρούρια. Ταυτόχρονα αποφάσισε να διεκδικήσει το θρόνο της Νορβηγίας ως νόμιμος κληρονόμος και να δημιουργήσει μια ανεξάρτητη κυβέρνηση με τον ίδιο ως επικεφαλής της. Στις 30 Ιανουαρίου λαμβάνοντας υπόψη διάφορους εξέχοντες Νορβηγούς συμβούλους, υποστήριξε ότι η Νορβηγία είχε το δικαίωμα για αυτοδιάθεση, θέτοντας έτσι τις βάσεις για ένα κίνημα ανεξαρτησίας.
Στις 19 Φεβρουαρίου στη Χριστιανία ο Χριστιανός αυτοανακηρύχθηκε Αντιβασιλέας της Νορβηγίας και κήρυξε το σκοπό του για ανεξαρτησία της Νορβηγίας. Η σουηδική κυβέρνηση τον προειδοποίησε αμέσως ότι οι κινήσεις του ήταν παραβίαση της συνθήκης του Κιέλου και ότι έθετε τη Νορβηγία σε πόλεμο με τις συμμαχικές δυνάμεις. Ο Χριστιανός έστειλε επιστολές σε κυβερνήσεις της Ευρώπης, υποστηρίζοντας ότι τα γεγονότα στη Νορβηγία δεν ήταν κάποια συνωμοσία της Δανίας, αλλά ότι εξέφραζαν τη Νορβηγική θέληση για αυτοδιάθεση.
Ο Κόμης Χέρμαν Βέντελ Τζάρλσμπεργκ, το πιο εξέχον μέλος της νορβηγικής αριστοκρατίας, επιστρέφοντας από τη Δανία για την προμήθεια τροφίμων, προειδοποίησε τον Αντιβασιλέα Χριστιανό ότι έπαιζε ένα επικίνδυνο παιχνίδι. Όμως, ο Τζάρλσμπεργκ κατηγορήθηκε για συνεννόηση με τη Σουηδία. Η κοινή γνώμη ήταν όλο και πιο επικριτική για την πολιτική του Αντιβασιλέα, ο οποίος κατηγορούνταν για προσπάθειες επανένωσης της Νορβηγίας με τη Δανία.
Στις 9 Μαρτίου η σουηδική αντιπροσωπεία στην Κοπεγχάγη απαίτησε να διαγραφεί ο Χριστιανός από τη διαδοχή του δανικού θρόνου και απείλησε ότι οι ευρωπαϊκές δυνάμεις θα έκαναν πόλεμο εναντίον της Δανίας, σε περίπτωση που δεν διαχώριζε τη θέση της από το κίνημα ανεξαρτησίας της Νορβηγίας. Ο Υπουργός Εξωτερικών της Δανίας, Νιλς Ρόζενκραντζ απάντησε ότι η δανική κυβέρνηση σε καμία περίπτωση δεν υποστήριζε τη νορβηγική ανεξαρτησία. Ταυτόχρονα, σουηδικά στρατεύματα είχαν μαζευτεί κατά μήκος των συνόρων με τη Νορβηγία και οι φήμες για εισβολή έφθαναν σε καθημερινή βάση.
Στις 17 Μαΐου ο Χριστιανός εξελέγη παμψηφεί Βασιλιάς της Νορβηγίας, με το όνομα Χριστιανός Φρειδερίκος, και μια μέρα αργότερα τέθηκε σε ισχύ το Σύνταγμα της Νορβηγίας. Στις 22 Μαΐου ο νεοεκλεγείς Βασιλιάς έκανε θριαμβευτική είσοδο στη Χριστιανία. Λίγες ημέρες αργότερα, στις 10 Ιουνίου, κήρυξε επιστράτευση στο νορβηγικό στρατό και προέβη σε διανομή πολεμικού υλικού.
Στις 30 Ιουνίου, αντιπρόσωποι της Ρωσίας, της Πρωσίας, της Αυστρίας και της Μεγάλης Βρετανίας έφθασαν στη Χριστιανία προκειμένου να πείσουν το Χριστιανό να συμμορφωθεί με τη συνθήκη του Κιέλου. Κατά τη διάρκεια των διαπραγματεύσεων ο Χριστιανός πρότεινε να παραιτηθεί από το θρόνο της Νορβηγίας και να επιστρέψει στη Δανία, υπό τον όρο ότι οι Νορβηγοί θα είχαν λόγο για το μέλλον τους μέσω της εθνικής τους αντιπροσωπείας. Όταν η αντιπροσωπεία μετέφερε τις προτάσεις του Χριστιανού στον Σουηδό μονάρχη, Κάρολο ΙΔ΄ Ιωάννη, εκείνος εξοργισμένος επανέλαβε ότι ο Χριστιανός είτε θα εγκατέλειπε το θρόνο, είτε θα αντιμετώπιζε πόλεμο.
Στις 26 Ιουλίου ο σουηδικός στόλος κατέλαβε τα νορβηγικά νησιά Χβάλερ, κηρύσσοντας ουσιαστικά τον πόλεμο στη Νορβηγία. Ο Χριστιανός απέρριψε τις απαιτήσεις της Σουηδίας, με αποτέλεσμα στις 29 Ιουλίου οι σουηδικές ένοπλες δυνάμεις να εξαπολύσουν μία μεγάλης κλίμακας εισβολή εναντίον της Νορβηγίας.
Ο Χριστιανός αντιμέτωπος με βαριά ήττα αποφάσισε να δεχτεί την πρόταση ανακωχής της Σουηδίας στις 7 Αυγούστου. Η συμφωνία ειρήνης υπογράφηκε στο Μος στις 14 Αυγούστου 1814. Με βάση του όρους της συμφωνίας, ο Χριστιανός μετέφερε την εξουσία του στο κοινοβούλιο της Νορβηγίας, παραιτούνταν από το θρόνο και επέστρεφε στη Δανία. Ο Χριστιανός παραιτήθηκε από το νορβηγικό θρόνο στις 10 Οκτωβρίου και το κοινοβούλιο της Νορβηγίας από την πλευρά του εξέλεξε στις 4 Νοεμβρίου τον Κάρολο ΙΓ΄ της Σουηδίας για βασιλιά της Νορβηγίας. Θεωρείται ότι ο Χριστιανός έπεσε σε βαριά κατάθλιψη με αυτές τις εξελίξεις, ενώ κατηγορήθηκε για τη στρατιωτική ήττα.
Επιστροφή στη Δανία
Μετά την επιστροφή του στη Δανία, ο Χριστιανός, ξαναπαντρεύτηκε στις 22 Μαΐου 1815 την Καρολίνα Αμαλία του Σλέσβιχ-Χόλσταϊν-Σόντερμπουργκ-Αουγκούστενμπουργκ (κόρη της Λουίζας Αυγούστας της Δανίας) στο Αουγκούστενμποργκ. Το ζευγάρι δεν απέκτησε παιδιά και έζησε σχετικά απομονωμένα στην Κοπεγχάγη, ενώ ο Χριστιανός απέκτησε θέση στο υπουργικό συμβούλιο της χώρας το 1831.
Βασιλιάς της Δανίας
Στις 13 Δεκεμβρίου 1839 ανέβηκε στο θρόνο της Δανίας ως Χριστιανός Η΄. Οι φιλελεύθεροι είχαν μεγάλες προσδοκίες ότι ο Χριστιανός θα χορηγούσε σύνταγμα, κάτι που ωστόσο δεν έγινε παρά το γεγονός ότι προέβη σε μεταρρυθμίσεις. Η στάση του για την αυξανόμενη αναταραχή στα δουκάτα του Σλέσβιχ και Χόλσταϊν συχνά έμοιαζε διστακτική, βλάπτοντας τις θέσεις της Δανίας εκεί.
Ο Χριστιανός ευνόησε την αστρονομία, βραβεύοντας με χρυσά μετάλλια την ανακάλυψη κομητών και χρηματοδοτώντας τον Χάινριχ Κρίστιαν Σουμάχερ στη δημοσίευση του επιστημονικού περιοδικού Αστρονομικές Σημειώσεις.
Βλέποντας ότι ο μόνος νόμιμος γιος του, ο μελλοντικός Φρειδερίκος Ζ΄, δεν ήταν σε θέση να αποκτήσει απογόνους, ξεκίνησε διαδικασίες προκειμένου να διασφαλιστεί η γραμμή διαδοχής της Δανίας. Υπολογίζεται, μάλιστα, ότι ο Χριστιανός είχε αποκτήσει δέκα εξωσυζυγικά παιδιά, τα οποία δεν είχαν δικαίωμα επί του θρόνου. Πέθανε το 1848 στα Ανάκτορα Αμάλιενμποργκ από δηλητηρίαση του αίματος και κηδεύτηκε στον Καθεδρικό Ναό του Ροσκίλντε.
Οικογένεια
Διαζεύχθηκαν το 1810 και το 1815 ο Χριστιανός Η΄ έκανε δεύτερο γάμο με την Καρολίνα-Αμαλία, κόρη του Φρειδερίκου Χριστιανού Β΄ του Σ.Χ.Σ.Αουγκούστενμπουργκ. Δεν απέκτησαν απογόνους.
Είχε δέκα εκτός γάμου τέκνα, τα οποία ενίσχυε προσεκτικά. Ένα από αυτά υπάρχει η φήμη ότι είναι ο Χανς Κρίστιαν Άντερσεν, αλλά υπάρχουν ισχνές ενδείξεις για να αποδειχθεί.
Παραπομπές
Κατηγορία:Βασιλείς της Δανίας Κατηγορία:Βασιλείς της Νορβηγίας Κατηγορία:Δούκες του Χόλσταϊν Κατηγορία:Προτεστάντες μονάρχες
Παρασιώπηση εγκλήματος
Σύμφωνα με το Ποινικό Δίκαιο παρασιώπηση εγκλήματος χαρακτηρίζεται η παράλειψη έγκαιρης αναγγελίας στην αρμόδια Αρχή (ή πλησιέστερη Αρχή) σχεδιαζόμενου ή πραγματοποιούμενου κακουργήματος. Στη νομική επιστήμη θεωρείται ως ιδιώνυμο πλημμέλημα γνήσιας παράλειψης που τιμωρείται με φυλάκιση μέχρι τριών ετών. Η δε παρασιώπηση θεωρείται έγκλημα κατά της απονομής της δικαιοσύνης και αφορά μόνο σε "μελετώμενα" ή "εκτελούμενα" και όχι σε ήδη "τελεσθέντα".
Το σχετικό άρθρο του Ποινικού Κώδικα (232, παρ. 2) εξαιρεί της ποινής στους "οικείους" των δραστών που σχεδιάζουν ή επιχειρούν το έγκλημα. Επίσης ο νόμος δεν εξαιρεί της υποχρέωσης της αναγγελίας από πρόσωπα υπόχρεα επαγγελματικού απορρήτου π.χ. γιατρούς, δικηγόρους κ.λπ., ακόμη και κληρικούς.
Τέλος η παρασιώπηση κρίνεται τιμωρητέα εφόσον έγινε εκ δόλου. Η "εξ αμελείας" παρασιώπηση δεν τιμωρείται.
Κατηγορία:Εγκλήματα
Αναμνηστικά νομίσματα Ευρώ (Κύπρος)
Η Κύπρος έχει εκδώσει ένα αναμνηστικό κέρμα των 2 ευρώ, στη κοινή έκδοση για την επέτειο των 10 χρόνων του ευρώ το 2009. Ανήκει στις 4 χώρες που δεν έχουν εκδόσει ακόμη κάποιο δικό τους ανεξάρτητο αναμνηστικό κέρμα (μαζί με τη Μάλτα, την Ιρλανδία και την Ολλανδία).
Κοινή έκδοση 2007
Στο κέρμα απεικονονίζεται ένα ανοιχτό βιβλίο που συμβολίζει το κείμενο της συνθήκης που υπογράφηκε από τα έξι ιδρυτικά κράτη-μέλη της Ευρωπαϊκής Κοινότητας Άνθρακα και Χάλυβα, πάνω σε ένα φόντο βασισμένο σε σχέδιο του Μιχαήλ Άγγελου για την πλατεία του Καπιτωλίου στη Ρώμη, την πόλη όπου υπογράφηκε η συνθήκη. Στο πάνω μέρος υπάρχει η επιγραφή ΣΥΝΘΗΚΗ ΤΗΣ ΡΩΜΗΣ 50 ΧΡΟΝΙΑ'.
Παραπομπές
Κατηγορία:Κέρματα ευρώ Κατηγορία:Οικονομία της Κύπρου
Γοργονόψια
Τα γοργονόψια είναι μία υπόταξη των θηριαψιδωτών συναψίδιων. Έχουν πολλά γνωρίσματα των θηλαστικών, όπως τα δύο ειδών διαφορετικά δόντια. Έζησαν στο τέλος της πέρμιας περιόδου, όταν και ήταν τα κορυφαία αρπακτικά. Το μεγαλύτερο γνωστό είδος, η Ινοστρανσέβια, έχει το μέγεθος αρκούδας, το κρανίο της έχει μήκος 45 εκατοστά και τα δόντια της 12 εκατοστά.
Αρχικά ήταν μικρά σε μέγεθος, αλλά έφτασαν την ακμή τους μετά την εξαφάνιση των δινοκεφάλιων. Εξαφανίστηκαν το τέλος της πέρμιας περιόδου.
Ταξινόμηση
thumb|[[Λυκαίνοπας]] thumb|[[Αρκτόγναθος]] thumb|[[Άρκτωψ]] thumb|[[Ινοστρανσέβια που επιτήθεται σε ένα σκουτόσαυρο]]
Κατηγορία:Συναψιδωτά
Κρούσσια όρη
thumb|300px|Φθινοπωρινό τοπίο στα Κρούσσια Τα Κρούσσια όρη (αναφέρεται εσφαλμένα και ως Δύσωρο ) είναι χαμηλή οροσειρά της Κεντρικής Μακεδονίας που βρίσκεται στα ανατολικά του νομού Κιλκί ς.
Αποτελείται από δύο κύριους ορεινούς όγκους, το Δύσωρο όρος και το Μαυροβούνι. Η οροσειρά έχει κατεύθυνση από Βορειοδυτικά προς Νοτιοανατολικά και αποτελεί φυσικό όριο μεταξύ των νομών Κιλκίς και Σερρών. Βορειοανατολικά, το Δύσωρο απολήγει στη λίμνη Δοϊράνη και νοτιοανατολικά το Μαυροβούνι χωρίζεται από το όρος Βερτίσκος από το πέρασμα Λαχανά. Βόρεια, η οροσειρά χωρίζεται από την Κερκίνη από τα Στενά της Δοβήρου (Ντοβ τεπέ). Η ψηλότερη κορυφή των ορέων είναι στο Μαυροβούνι, στα 1.179 μέτρα.
Οι δυτικές πλαγιές των Κρουσσίων οριοθετούν τη λεκάνη απορροής του Γαλλικού (Εχέδωρος), ενώ οι ανατολικές πλαγιές απορρέουν στον Στρυμόνα. Η οροσειρά είναι δασώδης σε μεγάλο τμήμα της και θαμνώδης. Η δασώδης βλάστηση αποτελείται κυρίως από βελανιδιές. Στην αρχαιότητα, σύμφωνα με τον Ηρόδοτο, η περιοχή ήταν γνωστή για τα μεταλλεία της και για τα λιοντάρια της, που προκάλεσαν μεγάλες ζημιές στον στρατό του Ξέρξη κατά τη διάβαση και στρατοπέδευσή του από το πέρασμα Λαχανά.
Στα Κρούσσια όρη, κοντά στις πηγές του Γαλλικού ποταμού και την τοπική κοινότητα της Ποντοκερασιάς, βρίσκεται ο Βαλκανικός Βοτανικός Κήπος Κρουσσίων με συνολική έκταση 310 στρέμματα εντός της ζώνης προστατευόμενων περιοχών βάσει διεθνών συμβάσεων (σύμβαση Ραμσάρ) είναι μέλος του Διεθνούς Δικτύου Βοτανικών Κήπων (BGCI) και του Διεθνούς Δικτύου για την ανταλλαγή Αυτοφυούς Γενετικού Υλικού και συμμετέχει στην Παγκόσμια Στρατηγική για τη Διατήρηση της Φυτικής Βιοποικιλότητας.
Παραπομπές
Κατηγορία:Βουνά των Σερρών Κατηγορία:Βουνά του Κιλκίς Κατηγορία:Οροσειρές της Ελλάδας
Τζαμπίρ ιμπίν Χαϋάν
Ο Τζαμπίρ Ιμπν Χαϋάν (αγγλ. Jābir ibn Ḥayyān), γνωστός ευρύτερα ως Γκέμπερ, ήταν σπουδαίος Περσία αλχημιστής, που έζησε τον 8ο αιώνα μ.Χ. και ασχολήθηκε επισταμένα με την αλχημεία, την αστρονομία, τη φιλοσοφία και άφησε ως παρακαταθήκη ένα μεγάλης έκτασης συγγραφικό έργο, το οποίο στα αραβικά είναι γνωστό ως Jabirian corpus. Δικαίως θεωρείται ως μια σημαντική μορφή της αλχημείας.
Μελέτησε ευρέως κοσμολογία, αστρολογία, ιατρική, μυστικισμό και την τότε χημεία, γνωστή ως αλχημεία. Θεωρείται ως ο "πατέρας της Αραβικής Χημείας". Υπήρξε από τους πρώτους μελετητές που κατά την έρευνα του χρησιμοποίησε επιστημονικές μεθόδους με σκοπό να μελετήσει φυσικά υλικά. Ευρέως έμεινε γνωστός με το λατινικό όνομα Geber. Ο Τζαμπίρ μελέτησε εις βάθος τις θεωρίες Ελλήνων επιστημόνων και επίσης μετέφρασε τις θεωρίες του Αριστοτέλη στην αραβική γλώσσα.
Ερεύνησε μεθόδους απόσταξης, εξάχνωσης και εξάτμισης, ήταν ο αλχημιστής που εφηύρε τον άμβυκα, και επίσης ανέπτυξε ο ίδιος μια, καινοτόμα για την εποχή του, συσκευή με σκοπό την απόσταξη και τη μελέτη των οξέων. Ανέπτυξε, πρόσθετα, ένα πρωταρχικό σύστημα ταξινόμησης των χημικών στοιχείων, αφού πρώτα εξέτασε αναλυτικά τις ιδιότητες των υλικών που μελετούσε.
Παραπομπές
Κατηγορία:Χημικοί Κατηγορία:Αλχημιστές
Άγιος Αμβρόσιος (αποσαφήνιση)
Η ονομασία Άγιος Αμβρόσιος μπορεί να αναφέρονται:
Νέανδρος (μυθολογία)
Στην ελληνική μυθολογία με το όνομα Νέανδρος είναι γνωστός ένας γιος του Μακαρέως ή Μάκαρος, του μυθικού οικιστή και βασιλιά της Λέσβου. Ο Νέανδρος αποίκησε τη νήσο Κω. Αδέλφια του Νεάνδρου ήταν οι: Μήθυμνα, Ίσσα, Αρίσβη, `Αμφισσα, Κυδρόλαος, Λεύκιππος και Ερεσσός.
Νέαιρα
Στην ελληνική μυθολογία με το όνομα Νέαιρα (συναντάται και με τη γραφή Νεαίρα ή Νεέρα) είναι γνωστά τα εξής πρόσωπα:
Πηγή
Νεαιρα
Παναγία Τήνου
Ο Ιερός Ναός Ευαγγελιστρίας της Τήνου ή Παναγία της Τήνου, είναι ορθόδοξος ναός του 19ου αι. στην Τήνο που ανεγέρθηκε σε σχέδια του αρχιτέκτονα Ευστράτιου Καλονάρη από τη Σμύρνη. Στο κτιριακό συγκρότημα λειτουργεί επίσης το φιλανθρωπικό και κοινωφελές ίδρυμα που ονομάζεται Πανελλήνιο Ιερό Ίδρυμα Ευαγγελιστρίας Τήνου. Ο ναός αποτελεί το μεγαλύτερο ορθόδοξο προσκύνημα της Ελλάδας.
Ιστορία
Ο ναός της Παναγίας της Τήνου κτίστηκε σε σημείο όπου βρέθηκε η εικόνα της Παναγίας, κατά τη θρησκευτική παράδοση μετά από σχετικά οράματα της μοναχής Αγίας Πελαγίας. Η εικόνα ανακαλύφθηκε μετά από ανασκαφές στις 30 Ιανουαρίου 1823 και ενώ προηγήθηκαν ανασκαφές το 1822 που αποκάλυψαν τον αρχαίο ναό του Διονύσου και ο ναός του Αγίου Ιωάννου του Προδρόμου. Η είδηση της εύρεσης της εικόνας, κατά την περίοδο της ελληνικής επανάστασης του 1821 θεωρήθηκε καλός οιωνός και το νησί επισκέφτηκαν για αυτό το λόγο οι Κολοκοτρώνης, Μιαούλης, Νικηταράς και Μακρυγιάννης, για να προσκυνήσουν.
thumb|right|Ο Ναός της Παναγίας της Τήνου σε επιστολικό δελτάριο του 1910 Μετά την εύρεση της εικόνας ακολούθησε η οικοδόμηση της εκκλησίας. Απαιτήθηκαν μεγάλες ποσότητες μαρμάρων, οι οποίες κατά κύριο λόγο μεταφέρθηκαν από τον αρχαιολογικό χώρο της γειτονικής Δήλου. Απαιτούνταν επίσης και μεγάλος αριθμός εργατών επεξεργασίας και τοποθέτησης μαρμάρων, αλλά κυρίως πολλά χρήματα η έλλειψη των οποίων έφερνε πολλές φορές σε αμηχανία τους επιστάτες του έργου που δυσκολεύονταν να πληρώσουν στο τέλος της εβδομάδας, εργαζόμενους και υλικά. Η ολοκλήρωση του έργου οφείλεται στη σημαντική συνδρομή, σε εργασία και χρήμα, τόσο του τηνιακού λαού, όσο και χριστιανών από την Ελλάδα και το εξωτερικό. Μέχρι τα μέσα του 1832 είχε ανεγερθεί η ανατολική πτέρυγα του συγκροτήματος, το τμήμα ανατολικά του καμπαναριού και το τμήμα ανατολικά της κεντρικής εισόδου. Το σύνολο των εργασιών ανέγερσης ολοκληρώθηκε το 1880.
Εορτασμός της εύρεσης (30/1)
Κάθε χρόνο, στις 30 Ιανουαρίου γιορτάζεται η εύρεση της εικόνας του Ευαγγελισμού της Θεοτόκου. Το απόγευμα της παραμονής η εικόνα μεταφέρεται με πομπή στον κάτω Ναό της Ευρέσεως και τοποθετείται κοντά στο σημείο όπου επί χρόνια βρισκόταν θαμμένη. Στην συνέχεια τελείται μεγάλος εσπερινός με ειδική ακολουθία. Το βράδυ γίνεται επίσης ακολουθία που παρακολουθεί πλήθος πιστών. Την επόμενη ημέρα τελείται αρχιερατική Θεία Λειτουργία και στη συνέχεια επιμνημόσυνη δέηση και κατάθεση στεφάνου στην προτομή του Αρχιεπισκόπου Γαβριήλ. Στις 2μμ περίπου γίνεται λιτανεία της Αγίας Εικόνας στα σοκάκια της Τήνου. Στην εξέδρα της προκυμαίας γίνεται δέηση και η πομπή γυρίζει στον Ναό από την Ανατολική πλευρά της πόλης. Πριν τον εσπερινό γίνεται κατάθεση στεφάνου από την Διοικούσα επιτροπή στους Τάφους των κτητόρων και μέσα στον Ιερό Ναό εκφωνείται από τον Μητροπολίτη της Δ.Ε. ή τον αναπληρωτή του ο ετήσιος απολογισμός της προηγούμενης χρονιάς. Το βράδυ της ίδιας ημέρας οι μαθητές του νησιού με επικεφαλής τον Μητροπολίτη με τους Ιερείς, τον Δήμαρχο με το Δημοτικό Συμβούλιο και πολύ κόσμο, πραγματοποιούν το έθιμο της λαμπαδηφορίας (φαναράκια) ψάλλοντας τοπικά τραγούδια.
Ευαγγελισμός της Θεοτόκου (25/3)
Μέχρι το 1922, Έλληνες από τη Σμύρνη και την Ανατολική Θράκη αλλά και από ολόκληρη τη Μικρά Ασία ταξίδευαν στην Τήνο με ατμόπλοια και ιστιοφόρα καθώς το Προσκύνημα αποτελούσε σημείο αναφοράς για όλους τους Έλληνες, ιδιαίτερα για τους υπόδουλους, αλλά και λόγω της σύνδεση των Σμυρνιών με την Παναγία της Τήνου με την ανάθεση της ανέγερσης του ναού στον γνωστό αρχιτέκτονα της Σμύρνης, Ευστράτιο Καλονάρη, και τη φιλοτέχνηση των δεσποτικών εικόνων του τέμπλου από τον Σμυρναίο ζωγράφο Χατζή Λαμπρινό. Και αργότερα στη διάρκεια του Δευτέρου Παγκοσμίου Πολέμου, συνεχίστηκε η προσέλευση χιλιάδων επισκεπτών από την Ελλάδα και τη Κύπρο, για παρηγοριά και ελπίδα.
Αρκετές χιλιάδες κόσμος εξακολουθούν να έρχονται και στις μέρες μας, παρά τις δύσκολες καιρικές συνθήκες που συνήθως επικρατούν την εποχή αυτή. Την παραμονή της εορτής ψάλλεται πανηγυρικός εσπερινός και την νύχτα γίνεται τη νύχτα και παράκληση. Ο Ναός μένει ανοικτός όλη τη νύχτα. Την ημέρα του Ευαγγελισμού τελείται Αρχιερατική Λειτουργία και κατόπιν λιτάνευση της Εικόνας και δέηση στο Ηρώο, μπροστά στο λιμάνι.
Επέτειος οράματος Αγίας Πελαγίας (23/7)
Στις 23 Ιουλίου 1822, σύμφωνα με την παράδοση, η Οσία Πελαγία, είδε μέσα στο κελί της την Παναγία. Κάθε χρόνο, την ίδια μέρα η Εικόνα μεταφέρεται από το Ναό της Μεγαλόχαρης στη Χώρα της Τήνου, στο μοναστήρι της «Κυρίας των Αγγέλων» στο Κεχροβούνι, όπου παραμένει ολόκληρη την μέρα. Στον Ναό της Αγίας Πελαγίας γίνεται πανηγυρική Λειτουργία και Παράκληση. Γύρω στις 6.00 το απόγεμα, ο κλήρος και εκατοντάδες πιστοί που έχουν παρακολουθήσει τη λειτουργία συνοδεύουν την Αγία Εικόνα στην πόλη με τα πόδια. Από όπου περνά η Εικόνα της Παναγίας, οι καμπάνες από όλες τις εκκλησίες και τα εξωκλήσια χτυπούν χαρμόσυνα εν είδει χαιρετισμού στη Χάρη της.
Όταν η πομπή φτάσει στην πόλη, γίνεται δέηση στην εξέδρα της παραλίας, καίγονται πυροτεχνήματα και αργά το βράδυ η Αγία Εικόνα επιστρέφει πάλι στην αρχική θέση της, στο Ναό.
Κοίμηση της Θεοτόκου (15/8)
Στο προαύλιο του Ιερού Ναού, ήδη από τις αρχές Αυγούστου γίνονται παρακλήσεις καθημερινά. Την παραμονή της γιορτής το νησί στολίζεται εορταστικά και πλήθος πιστών συρρέουν.
Την παραμονή του Δεκαπενταύγουστου, καταφθάνουν στη Τήνο οι εκπρόσωποι της Κυβέρνησης και τα στρατιωτικά αγήματα που θα αποδώσουν τιμές. Το βράδυ τελείται Μεγάλος Αρχιερατικός Εσπερινός και στη συνέχεια Παράκληση και Θεία Λειτουργία.